smcproject/ml-wiki-sentences huggingface dataset:
ഫ്രണ്ട്ലൈൻ ലേഖനം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ എ.കെ. ദാമോദരൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
എ.കെ. ആന്റണി ഇംഗ്ലീഷ് വിലാസം https://ml.wikipedia.org/wiki/A_k_antony
ഇന്ത്യയുടെ പ്രതിരോധമന്ത്രി , കേരളത്തിന്റെ മുൻ മുഖ്യമന്ത്രി , കേരള നിയമസഭാ പ്രതിപക്ഷനേതാവ് എന്നീ നിലകളിൽ പ്രശസ്തനായ ഇന്ത്യൻ നാഷണൽ കോൺഗ്രസ് പാർട്ടിയുടെ കേരളത്തിൽ നിന്നുള്ള മുതിർന്ന നേതാവാണ് അറയ്ക്കപ്പറമ്പിൽ കുര്യൻ ആൻ്റണി എന്നറിയപ്പെടുന്ന എ.കെ.ആൻറണി.
(ജനനം: 28 ഡിസംബർ 1940) 2006 മുതൽ 2014 വരെ ഇന്ത്യയുടെ പ്രതിരോധ വകുപ്പ് മന്ത്രി.
1977-1978,
1995-1996, 
2001-2004 കാലയളവുകളിൽ കേരളത്തിന്റെ മുഖ്യമന്ത്രി.
1996 മുതൽ 2001 വരെ കേരള നിയമസഭയിലെ പ്രതിപക്ഷനേതാവ് എന്നീ നിലകളിൽ പ്രവർത്തിച്ചു.
1977-ൽ ആദ്യമായി കേരളത്തിൻ്റെ മുഖ്യമന്ത്രിയാകുമ്പോൾ 37 വയസ്സായിരുന്ന ആന്റണി കേരളത്തിലെ ഏറ്റവും പ്രായം കുറഞ്ഞ മുഖ്യമന്ത്രിയായിരുന്നു.
നിലവിൽ 2022 ഏപ്രിൽ രണ്ടിന് രാജ്യസഭ കാലാവധി പൂർത്തിയായതിനെ തുടർന്ന് സജീവമായി തുടർന്നിരുന്ന ദേശീയ രാഷ്ട്രീയത്തിൽ നിന്ന് വിരമിക്കൽ പ്രഖ്യാപിച്ച ആൻറണി 2022 ഏപ്രിൽ 28 മുതൽ തിരുവനന്തപുരത്ത് വഴുതക്കാട് ഉള്ള വീട്ടിൽ  വിശ്രമജീവിതത്തിലാണ്.
1940 ഡിസംബർ 28 നു അറയ്ക്കപറമ്പിൽ കുര്യൻ പിള്ളയുടെയും ഏലിക്കുട്ടിയുടേയും മകനായി ആലപ്പുഴ ജില്ലയിലെ ചേർത്തലയിലാണ് എ.കെ.ആന്റണി ജനിച്ചത്.
പ്രാഥമിക വിദ്യാസം ഗവ.
ഹൈസ്കൂൾ ചേർത്തലയിൽ .
പിന്നീട് എറണാകുളം മഹാരാജാസിൽ നിന്നും  ബിരുദവും, എറണാകുളം ലോ കോളേജിൽ നിന്നും നിയമ ബിരുദവും നേടി.
പടിപടിയായി ആയിട്ടായിരുന്നു എ.കെ.ആൻ്റണി എന്ന രാഷ്ട്രീയ നേതാവിൻ്റെ വളർച്ച.
വിദ്യാർത്ഥി രാഷ്ട്രീയത്തിലൂടെ പൊതുരംഗത്ത് എത്തിയ വ്യക്തിയാണ് ആൻറണി.
സാമ്പത്തിക ബുദ്ധിമുട്ടിലും സ്വയം ജോലി ചെയ്താണ് അദ്ദേഹം പഠനത്തിനും രാഷ്ട്രീയ പ്രവർത്തനത്തിനും പണം കണ്ടെത്തിയിരുന്നത്.
കേരള സ്റ്റുഡൻസ് യൂണിയൻ കെ.എസ്.യു അംഗമായതോടെയാണ് അദ്ദേഹം രാഷ്ട്രീയത്തിൽ സജീവമായത്.
കെ.എസ്.യു, യൂത്ത് കോൺഗ്രസ് എന്നീ വിദ്യാർത്ഥി, യുവജന സംഘടനകളുടെ സംസ്ഥാന പ്രസിഡൻറായിരുന്ന ആൻറണി 
1969-ൽ കെ.പി.സി.സി ജനറൽ സെക്രട്ടറിയായി.
1970-ൽ ചേർത്തല അസംബ്ലി മണ്ഡലത്തിൽ നിന്ന് ആദ്യമായി നിയമസഭയിലേയ്ക്ക് മത്സരിച്ച ആൻറണി നിയമസഭ അംഗമായി തിരഞ്ഞെടുക്കപ്പെട്ടു ഒപ്പം തന്നെ ഐക്യ ജനാധിപത്യ മുന്നണി കൺവീനറും ആയി.
1973-ൽ ആദ്യമായി കെ.പി.സി.സിയുടെ പ്രസിഡൻറായി തിരഞ്ഞെടുക്കപ്പെട്ട ആൻറണി 1977-വരെ ആ സ്ഥാനത്ത് തുടർന്നു.
പിന്നീട് 
1978-1982, 1987-1992 എന്നീ വർഷങ്ങളിലും കെ.പി.സി.സി പ്രസിഡൻറായി തിരഞ്ഞെടുക്കപ്പെട്ടു.
1977-ൽ കെ. കരുണാകരൻ മുഖ്യമന്ത്രി പദം രാജിവച്ചപ്പോൾ എ.കെ. ആൻറണി ആദ്യമായി കേരളത്തിൻ്റെ മുഖ്യമന്ത്രിയായി സ്ഥാനമേറ്റു.
ഏറ്റവും കുറഞ്ഞ പ്രായത്തിൽ കേരള മുഖ്യമന്ത്രിയായ വ്യക്തിയാണ് ആൻറണി.
1977 ഏപ്രിൽ 27 ന് ആദ്യമായി മുഖ്യമന്ത്രിയാകുമ്പോൾ അദ്ദേഹത്തിന് വെറും 37 വയസു മാത്രമായിരുന്നു പ്രായം.
കേരള മുഖ്യമന്ത്രിയായ ശേഷം കേന്ദ്രമന്ത്രിയായ ആദ്യത്തെയാളും ആൻറണിയാണ്.
ആദ്യമായി മുഖ്യമന്ത്രിയായ ശേഷം നടന്ന 1977-ലെ നിയമസഭ ഉപതിരഞ്ഞെടുപ്പിൽ കഴക്കൂട്ടം മണ്ഡലത്തിൽ നിന്ന് വിജയിച്ചു നിയമസഭാംഗമായി.
എന്നാൽ തൊട്ടടുത്ത വർഷം അടിയന്തരാവസ്ഥയ്ക്ക് ശേഷം നടന്ന ലോക്സഭാ ഇലക്ഷനിൽ പരാജയപ്പെട്ടതിനെ തുടർന്ന് വീണ്ടും ചിക്കമംഗ്ലൂരിൽ മത്സരിച്ച ഇന്ദിരാഗാന്ധിയ്ക്ക് പിന്തുണ പ്രഖ്യാപിച്ച അഖിലേന്ത്യ കോൺഗ്രസ് കമ്മിറ്റിയുടെ തീരുമാനത്തിൽ പ്രതിഷേധിച്ച് 
1978-ൽ അദ്ദേഹം മുഖ്യമന്ത്രി പദം രാജി വയ്ച്ചു.
ഏറെ വൈകാതെ തന്നെ കേരളത്തിലെ കോൺഗ്രസ് പാർട്ടിയിൽ (എ) ഗ്രൂപ്പ് രൂപീകരിച്ച് പാർട്ടി വിട്ടു ഇടതു മുന്നണിയിൽ ചേർന്നു.
അന്ന് യു.ഡി.എഫ് വിട്ട കേരള കോൺഗ്രസിലെ കെ.എം. മാണി വിഭാഗത്തിനേറെയും കോൺഗ്രസ് പാർട്ടിയിലെ (എ) ഗ്രൂപ്പിൻ്റെയും പിന്തുണയോടെ 
1980-ൽ കേരളത്തിൽ ഇടതുമുന്നണി അധികാരത്തിൽ എത്തി ഇ.
കെ. നായനാർ മുഖ്യമന്ത്രിയായി.
എന്നാൽ അടുത്ത വർഷം 1981-ൽ മാണി വിഭാഗവും കോൺഗ്രസ് (എ) ഗ്രൂപ്പും ഇടതുമുന്നണി സർക്കാരിനുള്ള പിന്തുണ പിൻവലിച്ചു ഐക്യ ജനാധിപത്യ മുന്നണിയിലേയ്ക്ക് ചേക്കേറി.
ഇതോടെ ഇ.
കെ. നായനാർ രാജിവയ്ച്ചു.
1982 ഡിസംബറിൽ എ.കെ. ആൻ്റണിയുടെ (എ) ഗ്രൂപ്പും കെ. കരുണാകരൻ നേതൃത്വം നൽകിയ (ഐ) ഗ്രൂപ്പും തമ്മിൽ ലയിച്ചതോടെ കെ. കരുണാകരനു ശേഷം കേരളത്തിലെ കോൺഗ്രസ് പാർട്ടിയിലെ രണ്ടാമത്തെ സീനിയർ നേതാവായി എ.കെ. ആൻ്റണി മാറി.
1984-ൽ എ.ഐ.സി.സി ജനറൽ സെക്രട്ടറിയായി.
1985-ൽ ആദ്യമായി രാജ്യസഭ അംഗമായി തിരഞ്ഞെടുക്കപ്പെട്ടു.
1991-ൽ രണ്ടാം വട്ടവും രാജ്യസഭ അംഗമായ എ.കെ. ആൻ്റണി
1991-1996 കാലഘട്ടത്തിൽ കേന്ദ്രത്തിൽ അധികാരത്തിലിരുന്ന പി.വി. നരസിംഹറാവു മന്ത്രിസഭയിൽ സിവിൽ സപ്ലൈസ് കാബിനറ്റ് വകുപ്പ് മന്ത്രിയായിരുന്നു.
1992 മുതൽ കോൺഗ്രസ് വർക്കിംഗ് കമ്മറ്റി അംഗമാണ്.
1995-ൽ കേന്ദ്ര പൊതുവിതരണ വകുപ്പ് മന്ത്രിയായിരിക്കെ ഉയർന്ന പഞ്ചസാര അഴിമതി ആരോപണത്തെ തുടർന്ന് കേന്ദ്ര മന്ത്രി സ്ഥാനം രാജി വയ്ക്കുകയുണ്ടായി.
പിന്നീട് സംസ്ഥാന രാഷ്ട്രീയത്തിൽ തിരിച്ചെത്തിയ എ.കെ.ആൻ്റണി രണ്ടാം വട്ടം മുഖ്യമന്ത്രിയായത് 1995-ലാണ്.
രാജ്യസഭയിൽ അംഗമായിരിക്കെ കേരള മുഖ്യമന്ത്രിയായ രണ്ടാമത്തെ നേതാവാണ് ആൻറണി.
മറ്റൊരാൾ സി. അച്യുതമേനോൻ ആണ്.
മുഖ്യമന്ത്രിയായപ്പോൾ നിയമസഭാ അംഗമല്ലാതിരുന്നതിനാൽ തിരൂരങ്ങാടി മണ്ഡലത്തിൽ നിന്ന് ഉപതിരഞ്ഞെടുപ്പിൽ വിജയം കണ്ടെത്തിയ എ.കെ. ആൻ്റണി 1996 വരെ മുഖ്യമന്ത്രിയായി തുടർന്നു.
1996-ൽ നടന്ന കേരള നിയമസഭാ തിരഞ്ഞെടുപ്പിൽ ചേർത്തലയിൽ നിന്ന് നിയമസഭ അംഗമായി.
1996 മുതൽ 2001 വരെ കേരള നിയമസഭയിൽ പ്രതിപക്ഷനേതാവ് ആയിരുന്ന ആൻ്റണി 
2001-ൽ ചേർത്തലയിൽ വീണ്ടും ജയിച്ച് മൂന്നാം വട്ടം കേരളത്തിൻ്റെ മുഖ്യമന്ത്രിയായി തിരഞ്ഞെടുക്കപ്പെട്ടു.
2004-ൽ നടന്ന ലോക്സഭാ തിരഞ്ഞെടുപ്പിൽ യു.ഡി.എഫ് ൻ്റെ പരാജയത്തിൻ്റെ ധാർമിക ഉത്തരവാദിത്വം ഏറ്റെടുത്ത് മുഖ്യമന്ത്രി സ്ഥാനം രാജിവയ്ച്ചു.
പിന്നീട് 2005-ൽ രാജ്യസഭ അംഗമായി തിരഞ്ഞെടുക്കപ്പെട്ട ആൻറണി 2006-ലും 2009-ലും രാജ്യത്തിൻ്റെ പ്രതിരോധം വകുപ്പ് മന്ത്രിയായി സ്ഥാനമേറ്റു.
2014-ൽ നടന്ന 16-മത് ലോക്സഭ തിരഞ്ഞെടുപ്പിൽ കോൺഗ്രസ് തോൽക്കുന്നത് വരെ കേന്ദ്ര പ്രതിരോധം വകുപ്പ് മന്ത്രി സ്ഥാനത്ത് തുടർന്നു.
1985 മുതൽ 1995 വരെയും
2005 മുതൽ 2022 വരെയും രാജ്യസഭയിൽ അംഗമായിരുന്ന
എ.കെ.ആൻ്റണി കേരളത്തിൽ നിന്ന് അഞ്ച് തവണയായി 27 വർഷം രാജ്യസഭയിലേയ്ക്ക് തിരഞ്ഞെടുക്കപ്പെട്ടു.
1985-1991, (ഒന്നാം വട്ടം) 1991-1995, (രണ്ടാം വട്ടം) 2005-2010, (മൂന്നാം വട്ടം) 2010-2016, (നാലാം വട്ടം) 2016-2022 (അഞ്ചാം വട്ടം)
2022 ഏപ്രിൽ രണ്ടിന് കാലാവധി പൂർത്തിയായതോടെ ഇനി രാജ്യസഭയിലേയ്ക്ക് മത്സരിക്കാനില്ലെന്ന് എ.കെ. ആൻറണി കോൺഗ്രസ് ഹൈക്കമാൻ്റിനെ അറിയിച്ചു.
52 വർഷമായി തുടരുന്ന സജീവ രാഷ്ട്രീയത്തിൽ നിന്ന് 2022 ഏപ്രിൽ രണ്ട് മുതൽ വിരമിച്ച് തിരുവനന്തപുരത്തുള്ള വീട്ടിൽ വിശ്രമജീവിതം നയിക്കാനാണ് ആൻ്റണിയുടെ തീരുമാനം.
ചെറുപ്പത്തിൽ തന്നെ ആൻ്റണി പാർട്ടിയുടേയും സർക്കാരിൻ്റെയും ഉയർന്ന പദവികളിൽ നിയമിതനായി.
1969-ൽ ഇരുപത്തി ഒൻപതാം വയസിൽ കെ.പി.സി.സി ജനറൽ സെക്രട്ടറി,
1970-ൽ മുപ്പതാം വയസിൽ യു.ഡി.എഫ് കൺവീനറും നിയമസഭാ അംഗവും, 
1973-ൽ മുപ്പത്തിമൂന്നാം വയസിൽ കെ.പി.സി.സി പ്രസിഡൻറ്, 
1977-ൽ മുപ്പത്തിയേഴാം വയസിൽ കേരള മുഖ്യമന്ത്രി, 
1984-ൽ നാൽപ്പത്തിനാലാം വയസിൽ എ.ഐ.സി.സി യുടെ ജനറൽ സെക്രട്ടറി.
എന്നീ പദവികൾ ആൻറണിയെ തേടിയെത്തി.
മൂന്നു തവണയായി അഞ്ച് വർഷം മുഖ്യമന്ത്രിയായെങ്കിലും രണ്ടു തവണയും ഇടയ്ക്ക് വച്ച് രാജി വയ്ക്കുകയായിരുന്നു.
മുഖ്യമന്ത്രിയെന്ന നിലയിൽ കേരളത്തിൻ്റെ വികസനത്തിന് തനതായ സംഭാവനകൾ നൽകാൻ അദ്ദേഹത്തിന് സാധിച്ചു.
തൊഴിലില്ലായ്മ വേതനം, സർക്കാർ ജീവനക്കാർക്ക് ഉത്സവബത്ത എന്നിവ ഏർപ്പെടുത്തിയത് അദ്ദേഹത്തിൻ്റെ ശ്രമഫലമായിട്ടാണ്.
1995-1996 കാലഘട്ടത്തിൽ മുഖ്യമന്ത്രി സ്ഥാനത്ത് ഇരുന്നപ്പോൾ സംസ്ഥാനം ഒട്ടാകെ ചാരായ നിരോധന നിയമം നടപ്പിൽ വരുത്തി.
സംസ്ഥാനത്തിൻ്റെ സാമ്പത്തിക മേഖല മെച്ചപ്പെടുത്താനായി ഒട്ടേറെ പരിഷ്കാര നടപടികൾക്ക് തുടക്കമിട്ടു.
ഉന്നത വിദ്യാഭ്യാസ രംഗത്തെ വളർച്ചയ്ക്ക് സഹായകരമാകുന്ന വിധം ഒട്ടനവധി സ്ഥാപനങ്ങൾക്ക് തുടക്കമിടാനായി.
മൂന്നാം വട്ടം മുഖ്യമന്ത്രിയായ
2001-2004 കാലഘട്ടത്തിൽ സാമ്പത്തിക സ്ഥിതിയിൽ മികച്ച പുരോഗതി കേരളം കൈവരിച്ചു.
കോൺഫെഡറേഷൻ ഓഫ് ഇന്ത്യൻ ഇൻഡസ്ട്രീസിൻ്റെ പഠനം അനുസരിച്ച് വിവിധ മേഖലകളിൽ കേരളം ഒന്നാം സ്ഥാനത്ത് എത്തിയിരുന്നു.
പുതിയ ഒരു നിയമസഭാ മന്ദിരം നിർമിക്കുവാൻ 1977-ൽ അദ്ദേഹത്തിൻ്റെ ഭരണകാലത്താണ് തീരുമാനമെടുത്തത്.
വി.കെ. കൃഷ്ണമേനോൻ ശേഷം കേരളത്തിൽ നിന്ന് പ്രതിരോധ വകുപ്പ് മന്ത്രിയാകുന്ന ആദ്യ മലയാളി എന്ന ബഹുമതിയും കേരള മുഖ്യമന്ത്രിയായ ശേഷം പ്രതിരോധ മന്ത്രിയായ ഏക വ്യക്തിയും എ.കെ. ആൻ്റണിയ്ക്ക് അവകാശപെട്ടതാണ്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2001 ചേർത്തല നിയമസഭാമണ്ഡലം എ.കെ. ആന്റണി കോൺഗ്രസ് (ഐ.) , യു.ഡി.എഫ്. സി.കെ. ചന്ദ്രപ്പൻ സി.പി.ഐ. , എൽ.ഡി.എഫ്. 1996 ചേർത്തല നിയമസഭാമണ്ഡലം എ.കെ. ആന്റണി കോൺഗ്രസ് (ഐ.) , യു.ഡി.എഫ്. സി.കെ. ചന്ദ്രപ്പൻ സി.പി.ഐ. , എൽ.ഡി.എഫ്. 1995* (1) തിരൂരങ്ങാടി നിയമസഭാമണ്ഡലം എ.കെ. ആന്റണി കോൺഗ്രസ് (ഐ.) 1977* കഴക്കൂട്ടം നിയമസഭ മണ്ഡലം എ.കെ.ആൻ്റണി കോൺഗ്രസ് പിരപ്പൻകോട് ശ്രീധരൻ നായർ സി .
പി എം. സ്വതന്ത്രൻ എൽ.ഡി.എഫ് 1970 ചേർത്തല നിയമസഭാമണ്ഡലം എ.കെ. ആന്റണി കോൺഗ്രസ് (ഐ.) എൻ.പി. തണ്ടാർ സി.പി.എം. വി.എ. ബീരാൻ സാഹിബ് ന്റെ മരണത്തെ തുടർന്നാണ് തിരൂരങ്ങാടിയിൽ ഉപതിരഞ്ഞെടുപ്പ് ഉണ്ടായത്.
സ്വകാര്യ ജീവിതം ഭാര്യ : എലിസബത്ത് മക്കൾ : അജിത് ആൻ്റണി അനിൽ ആൻ്റണി ചിത്രശാല പൊന്നാനിയിൽ ഒരു പൊതുയോഗത്തിൽ സംസാരിക്കുന്നു ഏ.
കെ. ആന്റണി യു.എസ്. വിദേശകാര്യ സെക്രട്ടറി ഹിലാരി ക്ലിൻറണൊപ്പം ഏ.
കെ. ആന്റണി യു.എസ്. പ്രതിരോധ സെക്രട്ടറി ലിയോൺ പനറ്റയ്ക്കൊപ്പം അവലംബം ↑ ↑ ↑ https://www.manoramaonline.com/news/editorial/2022/04/02/ak-antony-bids-good-bye-to-electoral-politics.html ↑ https://www.mangalam.com/news/detail/560828-latest-news-senior-congress-leader-ak-antony-back-to-kerala-from-delhi.html ↑ https://www.manoramaonline.com/news/latest-news/2022/03/07/ak-antony-not-contest-to-rajya-sabha.html ↑ https://www.manoramanews.com/news/breaking-news/2022/03/07/ak-antony-rajya-sabha.html ↑ https://m.economictimes.com/news/politics-and-nation/ak-antony-bids-goodbye-to-electoral-politics-parliament-and-delhi/articleshow/90086141.cms ↑ http://www.niyamasabha.org/codes/members/m040.htm ↑ https://subscribe.manoramaonline.com/home-digital.html Balarama Digest 2011 June 11 issue കേരളത്തിലെ മുഖ്യമന്ത്രിമാർ ↑ പുറത്തുനിന്നുള്ള കണ്ണികൾ A. K. Antony എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആദർശത്തിന്റെ രാഷ്ട്രീയവുമായി ആന്റണി
എ.കെ. ഗോപാലൻ കേസ്
ഇന്ത്യയുടെ നീതിന്യായ ചരിത്രത്തിലെ നാഴികകല്ലായി പരിഗണിക്കപ്പെടുന്നവയിൽ ഒന്നാണ് എ.കെ. ഗോപാലൻ Vs. മദ്രാസ് സംസ്ഥാനം (എ.ഐ.ആർ. 1950 സുപ്രീംകോർട്ട് 27) എന്ന കേസിലെ സുപ്രീം കോടതി വിധി.
ഇന്ത്യൻ ഭരണഘടനയുടെ ജീവിക്കാനുള്ള അവകാശമടങ്ങുന്ന അനുച്ഛേദം 21 ന്റെയും മറ്റ് മൌലികാവകാശങ്ങളുടെയും പശ്ചാത്തലത്തിൽ  1950 ലെ കരുതൽ തടങ്കൽ നിയമത്തിന്റെ വ്യവസ്ഥകളുടെ നിയമസാധുത പരിശോധിച്ച കേസാണിത്.
ഈ വിഷയത്തിൽ സുപ്രീംകോടതി ഇടുങ്ങിയ ചിന്താഗതിയോടെയാണ് എ.കെ. ഗോപാലന്റെ വാദമുഖങ്ങളെ പരിഗണിച്ചത്.
എങ്കിലും ഇന്ത്യൻ ഭരണഘടനയുടെയും അത് പ്രദാനം ചെയ്യുന്ന മൌലികാവകാശങ്ങളുടെയും വ്യാപ്തിയും സാദ്ധ്യതയും ആദ്യമായി പരിശോധിച്ച വിധിപ്രഖ്യാപനം എന്ന നിലയിൽ ഈ കേസിന്റെ പ്രാധാന്യം വളരെ വലുതാണ്.
ഹർജിസാരം
കരുതൽ തടങ്കൽ നിയമത്തിലെ (പ്രിവന്റീവ് ഡീറ്റെൻഷൻ ആക്ട് 1950) വ്യവസ്ഥകൾ, പ്രധാനമായും ആ നിയമത്തിലെ 14 -ആമത്തെ വകുപ്പനുസരിച്ച്   അന്നത്തെ മദ്രാസ് സംസ്ഥാനത്തിലെ ഭരണകൂടം സ്വാഭാവിക നീതി നിഷേധിച്ചുകൊണ്ട്  കമ്മ്യൂണിസ്റ്റ് നേതാവായ എ.കെ.ജി. യെ നിരന്തരം കരുതൽ തടങ്കലിൽ പാർപ്പിക്കുന്നതിനെതിരായാണ് അദ്ദേഹം സുപ്രീംകോടതിയെ സമീപിച്ചത്.
ഇപ്രകാരം വിചാരണകൂടാതെയും തന്റെ ഭാഗം കേൾക്കാതെയും നിരന്തരം തടവിൽ പാർപ്പിക്കുന്നത് ഒരു വ്യക്തിക്ക് ഭരണഘടനയുടെ 21 ആം അനുഛേദം നൽകുന്ന ജീവിക്കാനുള്ള അവകാശത്തിന്റെ നിഷേധമാണ്.
കൂടാതെ ഭരണകൂടത്തിന്റെ ഈ ശ്രമം അനുഛേദം 19 വിഭാവനം ചെയ്യുന്ന സഞ്ചാര സ്വാതന്ത്ര്യമടക്കമുള്ള  അവകാശത്തെയും അനുഛേദം 22 പ്രകാരമുള്ള അന്യായ തടങ്കലിൽ നിന്നുമുള്ള സംരക്ഷണത്തെയും ഹനിക്കുന്നതാണെന്നുമായിരുന്നു എ.കെ.ജി. യുടെ വാദം.
വിധിപ്രഖ്യാപനം
ഭാരതത്തിന്റെ ആദ്യ മുഖ്യന്യായാധിപൻ ജസ്റ്റിസ് എം.എച്ച്. കനിയ, സെയ്ദ് ഫസൽ അലി, പതഞ്ജലി ശാസ്ത്രി, മെഹർ ചന്ദ് മഹാജൻ, ബി.കെ മുഖർജി, എസ്. ആർ. ദാസ് എന്നീ ന്യായാധിപന്മാരും അടങ്ങിയ പരമോന്നത കോടതി ബെഞ്ചാണ് ഈ കേസിൽ തീർപ്പ് കൽപ്പിച്ചത്.
ഒരു നിയമ പ്രകാരം ഭരണകൂടം ചെയ്യുന്ന കാര്യങ്ങൾ മുൻപറഞ്ഞ ഭരണകൂട പരിരക്ഷകളുടെ ലംഘനമായി കണക്കാക്കാനാവില്ല എന്ന നിലപാടാണ് ഈ വിധിപ്രഖ്യാപനത്തിൽ സുപ്രീം കോടതി നടത്തിയത്.
കിറിഗാമി ഇംഗ്ലീഷ് വിലാസം https://ml.wikipedia.org/wiki/Kirigami Business card hetkirigami
കടലാസ് മുറിച്ച് രുപങ്ങളുണ്ടാക്കുന്ന കലയാണു കിറിഗാമി .
മുറിക്കുക എന്നർത്ഥമുള്ള ജാപ്പനീസ് പദമായ "കാറു", കടലാസ്സ്‌ എന്നർത്ഥമുള്ള  ജാപ്പനീസ് പദമായ "കാമി" ഇവ ചേർന്നാണ് കിറിഗാമി എന്ന വാക്കുണ്ടായിരിക്കുന്നത്.
ഒറിഗാമിയിൽ കടലാസ് മുറിക്കുകയോ പശ ഉപയോഗിക്കുകയോ ഇല്ല.
എന്നാൽ കിറിഗാമിയിൽ കടലാസ്സിനെ വിവിധ രീതിയിൽ മടക്കിയിട്ട്‌ പ്രത്യേക രീതികളിൽ മുറിക്കുകയും മടക്ക് നിവർത്തുകയും ആണ് ചെയ്യുന്നത്.
Kirigami എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറംകണ്ണികൾ The site of Kirigami in Russian and in English Kirigami model of Durban stadium Kirigami of Italian monuments gallery from Italy
കിരൺ ഖേർ ഇംഗ്ലീഷ് വിലാസം https://ml.wikipedia.org/wiki/Kirron_Kher
കിരൺ ഖേർ (ജനനം ജൂൺ 14, 1955) ഒരു ബോളിവുഡ് അഭിനേത്രിയും ടെലിവിഷൻ അവതാരകയുമാണ്.
ബോളിവുഡ് നടനായ അനുപം ഖേറിന്റെ പത്നിയാണ് കിരൺ ഖേർ.
2000-ൽ പുറത്തിറങ്ങിയ ബരിവാലി എന്ന ബംഗാളി ചലച്ചിത്രത്തിലെ അഭിനയത്തിനു ആ വർഷത്തെ മികച്ച നടിക്കുള്ള ദേശീയപുരസ്കാരം ലഭിച്ചിരുന്നു.2014മുതൽ ബിജെപി സ്ഥാനാർത്ഥിയായി ചണ്ഡിഗഡ് മണ്ഡലത്തിലെ ലോകസ്ഭാംഗമാണ്.
കിരൺ ഖേർ മുംബൈയിലാണ് ജനിച്ചത്; വളർന്നത് ചണ്ഢീഗഡിലും .
സിഖ് കുടുംബമാണ് കിരണിന്റേത്.
ചണ്ഡീഗഡിൽ സ്കൂൾ പഠനം കഴിഞ്ഞ് അവിടത്തന്നെയുള്ള പഞ്ചാബ് യൂണിവേർസിറ്റിയിൽ കോളേജ് പഠനവും കിരൺ പൂർത്തിയാക്കി.
കിരണിന്റെ സഹോദരി കൻവർ ടക്കർ സിങ്ങിന് അർജ്ജുന അവാർഡ് ലഭിച്ചിട്ടുണ്ട്.
ഈ സഹോദരിയുടെകൂടെ ബാഡ്മിന്റൺ കളിക്കാറുണ്ടായിരുന്നു കിരൺ.
കിരണിന്റെ അമ്മയും തന്റെ കോളേജ് ദിനങ്ങളിൽ കളികളിലും നാടകങ്ങളിലും പങ്കെടുക്കാറുണ്ടായിരുന്നു .
കിരണിന്റെ സഹോദരൻ അമന്ദീപ് സിംഗ് 2003-ൽ മരണപ്പെട്ടു.
ഒരു ചിത്രകാരൻ ആയിരുന്നു അദ്ദേഹം.
1983-ൽ പുറത്തിറങ്ങിയ അസ്ര പ്യാർ ദാ ആയിരുന്നു കിരൺ ഖേറിന്റെ ആദ്യ ചലച്ചിത്രം.
തന്റെ ആദ്യ ഭർത്താവിൽ നിന്ന് വിവാഹമോചനം നേടിയതോടുകൂടി, മകനായ സിക്കന്ദർ ഖേറിനെ വളർത്തുവാനായി കിരൺ സിനിമകളിൽ നിന്ന് ഒരു ഇടവേള എടുത്തു.
എന്നാലും തന്റെ രണ്ടാം ഭർത്താവായ അനുപം ഖേറിന്റെ കൂടെ സിനിമയിൽ വസ്ത്രാലങ്കാരം ചെയ്യാറുണ്ടായിരുന്നു കിരൺ.
ദിൽവാലേ ദുൽഹനിയാ ലേ ജായേംഗേ (1995) എന്ന സിനിമയുടെ പേര് നിർദ്ദേശിച്ചതും കിരണാണ്.
അക്കാലത്ത് 1998-ൽ പുറത്തിറങ്ങിയ പെസ്റ്റ്റോഞ്ജി (Pestonjee) എന്ന ഒരു സിനിമയിൽ മാത്രമേ കിരൺ അഭിനയിക്കുകയുണ്ടായുള്ളൂ.
അനുപം ഖേറും ഈ സിനിമയിൽ അഭിനയിച്ചിരുന്നു.
കിരണിന്റെ അഭിനയത്തിലേയ്ക്കുള്ള തിരിച്ച് വരവ് ഫെറോസ് ഖാൻ എഴുതിയ സാൽഗിര എന്ന നാടകത്തിലൂടെയായിരുന്നു.
തുടർന്ന് സീ ടി.വി യിൽ കിരൺ പുരുഷേത്ര എന്ന പരിപാടി അവതരിപ്പിക്കുവാൻ തുടങ്ങി.
ആണുങ്ങളുടെ ലൈംഗികതയേയും സ്ത്രീകളുടെ പ്രശ്നങ്ങളേയും ഒരേ സമയം ചർച്ചയ്ക്കെടുത്ത ഈ പരിപാടി കിരണിനെ പ്രശസ്തയാക്കി.
ഇതിനെക്കൂടാതെ കിരൺ ഖേർ റ്റുഡേ , ജാഗ്തേ രഹോ വിത് കിരൺ ഖേർ എന്നീ രണ്ട് ടി.വി പരിപാടികളും ഇതേ സമയത്ത് കിരൺ അവതരിപ്പിച്ചിരുന്നു .
കരൺ അർജ്ജുൻ (1995) എന്ന സിനിമയിലൂടെ കിരൺ ബോളിവുഡ് ചലച്ചിത്രലോകത്തേയ്ക്ക് മടങ്ങി വന്നു.
അതിനടുത്ത വർഷം ശ്യാം ബെനഗലിന്റെ സർദാരി ബീഗം എന്ന സിനിമയിൽ കിരൺ അഭിനയിക്കുകയും ഈ സിനിമയിലെ അഭിനയത്തിൻ ദേശീയ ചലച്ചിത്രപുരസ്കാരത്തിൽ പ്രത്യേക ജൂറി പരാമർശം ലഭിക്കുകയും ചെയ്തു.
2000-ൽ കിരൺ റിതുപർണോ ഗോഷിന്റെ ബംഗാളി ചലച്ചിത്രം ബരിവാലിയിൽ അഭിനയിച്ചു.
ഈ സിനിമയിലെ അഭിനയത്തിന് കിരണിന് മികച്ച നടിക്കുള്ള ദേശീയപുരസ്കാരം ലഭിക്കുകയുണ്ടായി.
എന്നാൽ ഈ സിനിമയിൽ കിരണിനു ശബ്ദം നൽകിയ റീത കൊയ്‌രാള തനിക്കും ഈ അവാർഡിന്റെ പങ്ക് വേണമെന്ന അവകാശവാദവുമായി രംഗത്തെത്തി.
തുടർന്ന്, താൻ സംഭാഷണങ്ങൾക്കായി മണിക്കൂറുകൾ അധ്വാനിച്ചിരുന്നു എന്ന് കിരണും അവകാശപ്പെട്ടു.
ഈ അവാർഡ് കിരൺ റീതയുമായി പങ്കുവച്ചില്ല.
2002-ൽ കിരൺ ഷാരൂഖ് ഖാൻ , മാധുരി ദീക്ഷിത് , ഐശ്വര്യ റായ് എന്നിവർ വേഷമിട്ട ദേവദാസ് എന്ന സിനിമയിൽ അഭിനയിച്ചു.
ഈ സിനിമയിലെ അഭിനയത്തിന് കിരണിന് മികച്ച സഹനടിക്കുള്ള ഫിലിംഫെയർ അവാർഡിനുള്ള നാമനിർദ്ദേശം ലഭിക്കുകയുണ്ടായി.
2003-ൽ കിരൺ ഹാമോഷ് പാനി എന്നൊരു സിനിമയിൽ അഭിനയിച്ചു.
ഈ സിനിമയിൽ വിഭജനകാലത്ത് തട്ടിയെടുക്കപ്പെട്ടുകൊണ്ടുപോയ ഒരു പെൺകുട്ടിയുടെ വേഷമായിരുന്നു കിരണിന്.
ഈ കഥാപാത്രം ആത്മഹത്യ ചെയ്യാനുള്ള മാതാപിതാക്കളുടെ ഉപദേശത്തെ വകവയ്ക്കാതെ തന്നെ തട്ടിയെടുത്തുകൊണ്ടുപോയ ആളെത്തന്നെ വിവാഹം കഴിക്കുകയും അയാളുടെ മരണശേഷം കുട്ടികളെ ഖുറാൻ പഠിപ്പിക്കുകയും ചെയ്യുന്നു.
എന്നാൽ സിയ ഉൾ ഹഖിന്റെ ഭരണകാലത്ത് ഈ പെൺകുട്ടിക്ക് ഒരു മതതീവ്രവാദിയാകേണ്ടിവരുന്നു.
ശക്തമായ ഈ സ്ത്രീ കഥാപാത്രം ധാരാളം പുരസ്കാരങ്ങൾ വാരിക്കൂട്ടി.
സ്വിറ്റ്സർലാന്റിൽ വച്ച് നടന്ന ലൊകാർണൊ ഇന്റർനാഷണൽ ഫിലിം ഫെസ്റ്റിവലിലും, കറാച്ചി ഇന്റർനാഷണൽ ഫിലിം ഫെസ്റ്റിവലിലും, അർജന്റീനയിലെ സീപീയിലും ദക്ഷിണാഫ്രിക്കയിലെ കേപ് ടൗണിലും വച്ച് നടന്ന ഇന്റർനാഷണൽ ഫിലിം ഫെസ്റ്റിവലിലും മികച്ച നടിക്കുള്ള അവാർഡ് കിരണിനു ലഭിച്ചു.
ലൊകാർണോയിലെ ഫിലിം ഫെസ്റ്റിവലിൽ മികച്ച സിനിമയ്ക്കുള്ള സ്വർണ്ണ ലെപ്പാർഡ് അവാർഡ് ഈ സിനിമയ്ക്കും ലഭിച്ചു.
ഇന്ത്യൻ ഫിലിം ഫെസ്റ്റിവൽ ഓഫ് ലോസ് ആഞ്ചലസ് (IFFLA) 2004-ൽ ഈ നടിയെ ആദരിച്ചു.
2005-ൽ സഹാറ വൺ എന്ന ചാനലിൽ സം‌പ്രേക്ഷണം ചെയ്തുവന്നിരുന്ന പ്രാതിമ എന്ന സീരിയലിൽ സുനന്ദ എന്ന കഥാപാത്രം ചെയ്യുകയുണ്ടായി.
ദിൽ ന ജാനേ ക്യൂ ( സീ ടി.വി ), ഇസി ബഹാനേ , ചൗസത് പന്നേ എന്നിവയാണ് കിരൺ അഭിനയിച്ച മറ്റ് സീരിയലുകൾ.
അക്കാലത്ത് സിനിമയിൽ കിരൺ അഭിനയിച്ച പ്രധാന കഥാപാത്രങ്ങൾ മേ ഹൂ നാ (2004), ഹം തും (2004), വീർ സാറ (2004), മംഗൽ പാണ്ടേ: ദ റൈസിങ്ങ് (2005) എന്നിവയിലാണ്.
രംഗ് ദേ ബസന്തി (2006) എന്ന ചിത്രത്തിലെ അഭിനയത്തിന് ഫിലിംഫെയറിന്റെ മികച്ച സഹനടിക്കുള്ള പുരസ്കാരത്തിനു രണ്ടാമത് നാമനിർദ്ദേശം ലഭിച്ചു.
ഫനാ (2006), കഭി അൽവിദാ നാ കെഹ്ന (2006) എന്നിവയാണ് തുടർന്ന് പുറത്തിറങ്ങിയ ചിത്രങ്ങൾ.
2008-ൽ കിരണിന്റേതായി പുറത്തിറങ്ങിയ ചിത്രങ്ങൾ സിംഗ് ഈസ് കിങ്ങ് , സാസ് ബഹു ഔർ സെൻസെക്സ് , ദോസ്താന എന്നിവയാണ്.
ഇവയിൽ എല്ലാം ഹാസ്യകഥാപാത്രങ്ങളായിരുന്നു കിരണിന്.
അവലംബം ↑ ↑ ↑ Always there, from tiny steps to big leaps Indian Express , May 12 , 2002 ↑ All love and Kher Archived 2008-12-10 at the Wayback Machine .
The Hindu , Aug 19 , 2004 .
↑ Films are to entertain, not preach: Kirron Kher Archived 2009-03-30 at the Wayback Machine .
The Peninsula , April 28 , 2008 .
↑ Once more, with feeling Archived 2008-12-10 at the Wayback Machine .
↑ The Making of Neoliberal India: Nationalism, Gender, and the Paradoxes of Globalization , by Rupal Oza, Published by CRC Press, 2006.
ISBN 0-415-95186-0 .
Page 63 .
↑ Kirron Kher’s stock zooms higher!
Times of India , Sept 22 , 2008 .
1 2 3 'Art knows no boundary' Daily Star , December 3 , 2003 .
↑ Kiron Kher in the middle of controversy apunkachoice.com.
Aug 12 , 2000 .
↑ 56th Locarno International Film Festival in Switzerland The Tribune , August 18 , 2003 .
↑ Kiron Kher's film releases in New York Rediff.com , October 8 , 2004 .
↑ Visiting Pakistan was like a pilgrimage: Kiron Kher Times of India , Jul 20 , 2004 .
↑ Mrs Kher comes calling - page 2 Times of India , Oct 16 , 2004 .
↑ Silent waves, still waters Archived 2008-12-10 at the Wayback Machine .
The Hindu , Dec 2 , 2004 .
↑ IFFLA 2004 Film Schedule, 8:00pm: Tribute to Kirron Kher Archived 2009-01-16 at the Wayback Machine .
Indian Film Festival of Los Angeles (IFFLA).
↑ a tribute to award-winning actress Kiron Kher Tribune , March 22 , 2004 .
↑ Many shades, same delight Archived 2005-02-07 at the Wayback Machine .
The Hindu , Jan 31 , 2005 .
↑ Kiron Kher
കിരൺ ബേദി ഇംഗ്ലീഷ് വിലാസം https://ml.wikipedia.org/wiki/Kiran_Bedi
ഇന്ത്യയിലെ ആദ്യത്തെ വനിതാ ഐ.പി.എസ്. ഉദ്യോഗസ്ഥയും ജയിൽ പരിഷ്കരണത്തിലൂടെ ദേശീയ ശ്രദ്ധയാകർഷിച്ച വ്യക്തിയുമാണ്‌‍ കിരൺബേദി.
22-ആം വയസ്സിൽ 1971-ലെ ഏഷ്യൻ വനിതാ ടെന്നിസ് ചാമ്പ്യനായിരുന്നു അവർ.
മാഗ്സസെ അവാർഡ് ജേതാവാണ്‌.
2007-ൽ ഡെൽഹി പോലീസ് കമ്മീഷണർ സ്ഥാനം നിഷേധിച്ചതിന്റെ പേരിൽ പ്രതിഷേധിച്ച് കിരൺ ബേദി വാർത്തകളിൽ ഇടം നേടിയിരുന്നു.
തിഹാർ ജയിലിന്റെ ഇൻസ്പെക്റ്റർ ജനറലായിരുന്ന കാലത്ത് (1993-1995) നിരവധി പരിഷ്‌കരണങ്ങൾ നടപ്പിൽ വരുത്തി.
യോഗ , വിപസ്സന തുടങ്ങിയവയാണ് അവയിൽ ചിലത്.
പഞ്ചാബിലെ അമൃത്‌സറിൽ ആണ് കിരൺ ബേദിയുടെ ജനനം.
പ്രകാശ്‌ പെഷാവരിയയുടെയും പ്രേം പെഷാവരിയയുടെയും നാലു പെണ്മക്കളിൽ രണ്ടാമതെതയിരുന്നു അവർ.
1968 ൽ അമൃത്‌സറിലെ ഗവൺമെൻറ് വനിതാ കോളേജിൽ നിന്ന് ബി.എ ബിരുദം കരസ്ഥമാക്കി.
ചണ്ഡീഗഡിലെ , പഞ്ചാബ് സർവ്വകലാശാലയിൽ നിന്ന് 1970ൽ രാഷ്ട്രതന്ത്രത്തിൽ ബിരുദാനന്തരബിരുദം നേടി.
അതിനു ശേഷം 1988ൽ ഡൽഹി സർവകലാശാലയിൽ നിന്നും നിയമബിരുദം നേടി.
ശേഷം 1993 ൽ ഐ.ഐ.ടി ഡൽഹിയിൽ നിന്ന് സാമൂഹികശാസ്ത്രത്തിൽ ഡോക്‌ടറേറ്റ്‌ നേടി.
1970 ൽ അമൃത്‌സറിലെ ഖൽസ കോളേജിൽ അധ്യാപികയായി കിരൺ ബേദി തന്റെ ഔദ്യോഗിക ജീവിതം തുടങ്ങി.
1972ൽ ഭാരതത്തിൽ ആദ്യമായി ഐ.പി.എസ്. നേടിയ വനിത എന്ന സ്ഥാനം കരസ്ഥമാക്കി.
വേറിട്ടു നില്കാനുള്ള തന്റെ ആഗ്രഹം കൊണ്ടാണ് അവർ പോലീസ് സേനയിൽ ചേർന്നത്‌.
അതിനു ശേഷം ഒരുപാടു ഔദ്യോഗിക സ്ഥാനങ്ങൾ അവർ അലങ്കരിച്ചു.
2007 നവംബർ 27ന് അവർ ജീവിതത്തിൽ പുതിയ വെല്ലുവിളികൾ നേരിടാനായി സ്വമേധയാ വിരമിക്കാനുള്ള ആഗ്രഹം പ്രകടിപ്പിച്ചു.
25 ഡിസംബർ 2007ന് ഭാരത സർക്കാർ അവരെ ബ്യുറോ ഓഫ് പോലീസ് റിസർച്ച് ആൻഡ്‌ ഡെവലപ്പ്മെന്ടിന്റെ ഡയറക്ടർ ജനറൽ പദവിയുടെ ഉത്തരവാദിത്തത്തിൽ നിന്ന് ഒഴിവാക്കികൊടുത്തു.
2016 മേയ് മാസത്തിൽ കിരൺ ബേദി പുതുച്ചേരിയുടെ ലെഫ്റ്റനന്റ് ഗവർണറായി സ്ഥാനമേറ്റെടുത്തു.
അവലംബം ↑ http://www.hindu.com/2007/07/26/stories/2007072661790100.htm%5Bപ്രവർത്തിക്കാത്ത+കണ്ണി%5D ↑ Kiran Bedi on being India’s first woman police officer Archived 2013-04-13 at the Wayback Machine .
Reuters , 4 Mar 2010 പുറത്തേയ്ക്കുള്ള കണ്ണികൾ Kiran Bedi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കിരൺ ബേദിയുടെ ഔദ്യോഗിക വെബ്സൈറ്റ് Archived 2008-01-05 at the Wayback Machine .
കിരൺ ബേദിയുടെ ബ്ലോഗ് സേഫർ ഇന്ത്യ ഔദ്യോഗിക വെബ്സൈറ്റ് Archived 2018-07-01 at the Wayback Machine .
ഇന്ത്യാ പോലീസ് Archived 2010-03-25 at the Wayback Machine .
നവ്ജ്യോതി ഇന്ത്യാ ഫൗണ്ടേഷൻ വെബ്സൈറ്റ് Archived 2013-11-11 at the Wayback Machine .
ആപ് കി കച്ചേരി കിരൺ കേ സാഥ് Archived 2009-03-09 at the Wayback Machine .
TED talk: Kiran Bedi: A police chief with a difference Archived 2013-12-30 at the Wayback Machine .
കിരൺ റിജജു ഇംഗ്ലീഷ് വിലാസം https://ml.wikipedia.org/wiki/Kiren_Rijiju
ഭാരതീയ ജനതാ പാർട്ടി നേതാവും പതിനാറാം ലോക്സഭയിലെ ആഭ്യന്തര വകുപ്പ് സഹമന്ത്രിയുമാണ് കിരൺ റിജജു .
1971 നവംബർ 19ന് അരുണാചൽ പ്രദേശിൽ ജനിച്ചു.
സ്ക്കൂൾ കാലത്തു തന്നെ സാമൂഹ്യ പ്രവർത്തകനായിരുന്നു.
ഹൻസരാജ് കോളേജിൽ പഠിച്ചിട്ടുണ്ട്.
2000 നുതൽ 2005 വരെ ഖാദി ആന്റ് വില്ലേജ് ഇന്റസ്ട്രീസ് കമ്മീഷനിലെ അംഗമായിരുന്നു.
14-ആം ലോക്സഭ
ഇന്ത്യയിലെ നാലാമത്തെ വലിയ ലോക്സഭാമണ്ഡലമായ അരുണാചൽ പ്രദേശ് വെസ്റ്റ് ലോക്സഭാ മണ്ഡലത്തിൽ നിന്നും വിജയിച്ചു.
15-ആം ലോക്സഭ
2009ൽ നടന്ന തെരഞ്ഞെടുപ്പിൽ 1314 വോട്ടുകൾക്ക് പരാജയപ്പെട്ടു.
16-ആം ലോക്സഭ
2014ൽ നടന്ന തെരഞ്ഞെടുപ്പിൽ 2ആം തവണ അതേ മണ്ഡലത്തിൽ നിന്ന് തെരഞ്ഞെടുക്കപ്പെട്ടു.
41,738 വോട്ടുകൾക്കാണ് അന്ന് വിജയിച്ചത്.
മോദി മന്ത്രിസഭ
2014ലെ മോദി മന്ത്രിസഭയിലെ ആഭ്യന്തര വകുപ്പ് സഹമന്ത്രിയാണ്.
2004ൽ ജോറം റിന റിജജുവിനെ വിവാഹം ചെയ്തു.
അവലംബം ↑ ↑ ↑ ↑ പുറം കണ്ണികൾ Website of Kiren Rijiju Archived 2009-01-08 at the Wayback Machine .
Kiren Rijiju ട്വിറ്ററിൽ Official biographical sketch in Parliament of India website Archived 2007-12-19 at the Wayback Machine .
കിരൺ സി. പട്ടേൽ
ഇന്ത്യൻ-അമേരിക്കൻ ജീവകാരുണ്യ പ്രവർത്തകനും കാർഡിയോളജിസ്റ്റും ബിസിനസുകാരനുമാണ് കിരൺ സി. പട്ടേൽ.
1950 ൽ സാംബിയയിലാണ് പട്ടേൽ ജനിച്ചത്.
സാംബിയയിലെ ബ്രിട്ടീഷ് വിദ്യാഭ്യാസ സമ്പ്രദായത്തിൽ പ്രാഥമിക വിദ്യാഭ്യാസം നേടിയ അദ്ദേഹം കേംബ്രിഡ്ജ് സർവകലാശാലയിൽ നിന്നും ലണ്ടൻ സർവകലാശാലയിൽ നിന്നും ഡിപ്ലോമ നേടി.
പട്ടേൽ ഗുജറാത്ത് യൂണിവേഴ്സിറ്റിയിൽ ഇന്ത്യയിലെ മെഡിക്കൽ സ്കൂളിൽ ചേർന്നു ആഫ്രിക്കയിൽ ഇന്റേൺഷിപ്പ് പൂർത്തിയാക്കി.
1976 ൽ അദ്ദേഹം അമേരിക്കയിലേക്ക് മാറി.
പട്ടേൽ 1980 ൽ ന്യൂജേഴ്‌സിയിൽ ഇന്റേണൽ മെഡിസിനിൽ റെസിഡൻസി ചെയ്തു.
1982 ൽ കൊളംബിയ യൂണിവേഴ്‌സിറ്റി ഓഫ് ന്യൂയോർക്കുമായി ബന്ധപ്പെട്ട കാർഡിയോളജി പ്രോഗ്രാമിൽ ഫെലോഷിപ്പ് പൂർത്തിയാക്കി.
1982 ൽ ഫ്ലോറിഡയിലെ ടമ്പയിൽ കാർഡിയോളജിസ്റ്റായി പ്രാക്ടീസ് ആരംഭിച്ചു.
1982 ൽ ഫ്ലോറിഡയിലെ ടമ്പയിലേക്ക് മാറിയശേഷം പട്ടേൽ കാർഡിയോളജിസ്റ്റായി പ്രാക്ടീസ് ആരംഭിച്ചു.
1985 ൽ അദ്ദേഹം ഒരു ഫിസിഷ്യൻ പ്രാക്ടീസ് ഉടമസ്ഥാവകാശവും മാനേജ്മെന്റ് കമ്പനിയും ആരംഭിച്ചു, ഇത് ഫാമിലി മെഡിസിൻ, ഇന്റേണൽ മെഡിസിൻ, പീഡിയാട്രിക്സ്, കാർഡിയോളജി എന്നിവയുൾപ്പെടെ 14 പ്രാക്ടീസുകളിലേക്ക് വേഗത്തിൽ വ്യാപിച്ചു.
1992 ൽ പട്ടേൽ വെൽ കെയർ എച്ച്‌എം‌ഒ, ഐ‌എൻ‌സിയുടെ ബോർഡ് ചെയർമാനായി.
അദ്ദേഹത്തിന്റെ നേതൃത്വത്തിൽ അമേരിക്കയിലെ അഞ്ചാമത്തെ വലിയ മെഡിക്കൽ എച്ച്‌എം‌ഒ ആയി.
1999 ൽ, കിംഗ്സ്റ്റൺ എൻ‌വൈ ആസ്ഥാനമായുള്ള വെൽ‌കെയർ മാനേജ്‌മെന്റ് ഗ്രൂപ്പ് ഇങ്കിന്റെ 55% അദ്ദേഹം സ്വന്തമാക്കി, ഇത് കണക്റ്റിക്കട്ടിലും ന്യൂയോർക്കിലും രണ്ട് എച്ച്എം‌ഒകൾ കൈകാര്യം ചെയ്തിരുന്നു.
2002 ൽ അദ്ദേഹം വെൽകെയർ മാനേജ്മെന്റ് ഗ്രൂപ്പിൽ ഭൂരിപക്ഷ വിഹിതം വിറ്റു, ആ സമയത്ത് വെൽകെയർ മാനേജ്മെന്റ് 400,000 അംഗങ്ങൾക്ക് സേവനങ്ങൾ നൽകുന്നു.
2007 ൽ പട്ടേൽ അമേരിക്കയുടെ ഫസ്റ്റ് ചോയ്സ് ഹോൾഡിംഗ്സ് ഓഫ് ഫ്ലോറിഡ എന്ന പേരിൽ ഒരു പുതിയ ഇൻഷുറൻസ് ഹോൾഡിംഗ് കമ്പനി ആരംഭിക്കുകയും ടാംപ ബേ അടിസ്ഥാനമാക്കിയുള്ള രണ്ട് മെഡി കെയർ അഡ്വാന്റേജ് ഹെൽത്ത് പ്ലാനുകൾ, ഫ്രീഡം ഹെൽത്ത്, ഒപ്റ്റിമം ഹെൽത്ത് എന്നിവ ഏറ്റെടുക്കുകയും ചെയ്തു.
ഈ കമ്പനികളെ 115,000 അംഗങ്ങളിലേക്കും ഒരു ബില്യൺ ഡോളറിലധികം വരുമാനത്തിലേക്കും അദ്ദേഹം വളർത്തി, ആ സമയത്ത് അദ്ദേഹം 2019 ഏപ്രിലിൽ ആന്തം-ന് വിറ്റു.
2018 ൽ പട്ടേൽ മെഡിക്കൽ ഉപകരണ കമ്പനിയായ കൺസെപ്റ്റ് മെഡിക്കൽയിൽ 60 മില്യൺ ഡോളർ നിക്ഷേപിച്ചു.
ക്ലിയർ‌വാട്ടറിലെ എൻ‌എസ്‌യുവിന്റെ ടമ്പ ബേ റീജിയണൽ കാമ്പസിന്റെ ഭാഗമായ മെഡിക്കൽ വിദ്യാഭ്യാസ സമുച്ചയത്തിൽ 50 മില്യൺ ഡോളറും റിയൽ എസ്റ്റേറ്റ്, ഫെസിലിറ്റി വിപുലീകരണത്തിനായി 150 മില്യൺ ഡോളറും സമ്മാനമായി നൽകാൻ അദ്ദേഹം പ്രതിജ്ഞാബദ്ധനായിരുന്നു.
മെഡിക്കൽ ഇൻഷുറൻസ്
1992 ൽ പട്ടേൽ വെൽ കെയർ എച്ച്എംഒ, ഇങ്ക്.
(Well Care) ഏകദേശം 5 മില്ല്യൺ ഡോളറിന്.
ഒരു ദശാബ്ദത്തിനുശേഷം 2002 ൽ 200 മില്യൺ ഡോളറിന് അദ്ദേഹം കമ്പനി വിറ്റു.
2007 ൽ അദ്ദേഹം ഫ്രീഡം ഹെൽത്ത്, ഒപ്റ്റിമം ഹെൽത്ത് കെയർ ഇങ്ക് എന്നിവ വാങ്ങി.
2017 ൽ അദ്ദേഹം തന്റെ രണ്ടാമത്തെ ഇൻഷുറൻസ് കമ്പനിയായ അമേരിക്കയുടെ ഒന്നാം ചോയ്സ് (ഫ്രീഡം ഹെൽത്ത്, ഒപ്റ്റിമം ഹെൽത്ത് കെയർ എന്നിവ ഉൾപ്പെടെ) ആന്തം-ന് ഒരു വെളിപ്പെടുത്താത്ത തുകയ്ക്ക് വിറ്റു.
ഫ്രീഡം ഹെൽത്ത് കേസ്
എൻറോൾമെന്റ് റോളുകളിൽ ഫ്രീഡം കൃത്രിമം കാണിക്കുന്നുവെന്ന് ആരോപിച്ച് 2009 ഓഗസ്റ്റ് 17 ന് ഒരു വിസിൽബ്ലോവർ ടമ്പയിലെ ജില്ലാ കോടതിയിൽ പരാതി നൽകി.
പട്ടേൽ, സഹോദരൻ രൂപേഷ് ഷാ എന്നിവരാണ് പ്രതികൾ.
ഫ്രീഡം സേവനമേഖല-വിപുലീകരണ തട്ടിപ്പിൽ ഏർപ്പെടുന്നുണ്ടെന്നും പരാതിയിൽ ആരോപിക്കുന്നു ചില കൗണ്ടികളിലെ നെറ്റ്വർക്കിലെ ആരോഗ്യ പരിരക്ഷാ ദാതാക്കളുടെ എണ്ണം തെറ്റായി ചിത്രീകരിക്കുന്നു, അതുവഴി മെഡി‌കെയർ അഡ്വാന്റേജ് വാഗ്ദാനം ചെയ്യുന്ന മേഖലകൾ വിപുലീകരിക്കാൻ ഇത് സഹായിക്കുന്നു.
അന്വേഷണം പ്രഖ്യാപിച്ചുകഴിഞ്ഞാൽ, അടിയന്തര യോഗത്തിൽ "രേഖകളോ മറ്റ് തെളിവുകളോ നശിപ്പിക്കരുതെന്ന്" പട്ടേൽ ജീവനക്കാരോട് പറഞ്ഞു.
ന്യൂയോർക്കർ ലേഖനം കൂടുതൽ റിപ്പോർട്ട് ചെയ്യുന്നു, “2016 ൽ, ഡാരൻ സെവെൽ കേസ് ഫയൽ ചെയ്ത് ഏഴു വർഷത്തിനുശേഷം, ഈ കേസിൽ ചേരുമെന്ന് ജസ്റ്റിസ് ഡിപ്പാർട്ട്‌മെന്റ് ഇൻമാനെ അറിയിച്ചു.
മാസങ്ങളുടെ പ്രയാസകരമായ ചർച്ചകൾക്ക് ശേഷം 2017 മെയ് മാസത്തിൽ, ഫ്രീഡം തെറ്റായ ക്ലെയിം ആക്റ്റ് ലംഘിച്ചുവെന്ന ആരോപണം തീർപ്പാക്കുകയും 31.7 ദശലക്ഷം ഡോളർ നൽകാമെന്ന് സമ്മതിക്കുകയും ചെയ്തു.